Coordenadas: 37°48′13″N 1°07′27″O﻿ / ﻿37.803638888889, -1.1241111111111

O **Aeroporto Internacional Rexión de Murcia-Juan de la Cierva** (IATA: **RMU**, OACI: **LEMI**) é un aeroporto novo de recente construción situado no municipio de Murcia (España), cuxas obras se iniciaron en xullo de 2008 e remataron a principios de 2012. Abriuse ao público o 15 de xaneiro de 2019.

Nome
----

En xullo de 2017 a Asemblea Rexional de Murcia decidiu renomear o aeroporto a Aeroporto Internacional da Rexión de Murcia-Juan de la Cierva, en homenaxe ao inventor do autoxiro.

Xestión
-------

O aeroporto foi promovido polo Goberno Rexional, o cal avalou con 200 millóns de euros as obras do aeroporto. Tivo que asumir esta débeda en 2013 trala execución do aval, ademais de sufragar os case 22 000 euros diarios necesarios para o mantemento das instalacións a pesar de non estar aínda en funcionamento.

O 20 de decembro de 2017, Aena quedou como adxudicataria do concurso para a xestión do aeroporto. A pesar de que se especulara coa posibilidade de que os aeroportos de San Javier e Corvera se mantivesen abertos simultaneamente, finalmente trasladaranse todas as operacións de San Javier ao novo aeroporto. É o primeiro aeroporto privado que xestionará Aena.

Características
---------------

A terminal de pasaxeiros ten 28 500 m² e o aeroporto dispón dunha pista de 3 km de lonxitude e 45 m de ancho. Está situado entre as pedanías de Corvera, Los Martínez del Puerto e Valladolises, dentro do termo municipal de Murcia e enlazado á A-30, unido a ela mediante as autovias autonómicas RM-16 e RM-17.

A terminal está dotada de 9 portas de embarque, 25 mostradores de facturación e 4 fitas de recollida de equipaxes. Ten unha capacidade de 3 millóns de pasaxeiros ao ano ou 23.000 movementos.

A pista dispón dunha rúa de saída rápida e 4 apartados de espera. Está equipada co instrumental de precisión ILS CAT I e o instrumental de non precisión (DVOR/DME). A categoría OACI de Servizo de Salvamento e Extinción de Incendios é de 7.

Notas
-----

1. ↑  "Aena iniciará los vuelos de Corvera el 15 de enero del año próximo". *La Verdad*.
2. ↑  "El aeropuerto de Corvera llevará el nombre del inventor del autogiro, Juan de la Cierva". *La Opinión de Murcia*.
3. ↑  A CARM renegocia o aval.
4. ↑  "22.000 euros diarios para mantener un aeropuerto fantasma en Murcia". *El País*.
5. ↑  "El aeropuerto de Corvera estará listo para operar en diciembre". *La Verdad*.
6. ↑  "Aena explotará durante 25 años el aeropuerto de Murcia ‘resucitado’". *El País*.

Véxase tamén
------------

### Outros artigos

* Lista de aeroportos de España

### Ligazóns externas

* Web oficial do aeroporto Arquivado 18 de febreiro de 2011 en Wayback Machine. *(en castelán)*

| * v
* c
* e
Aeroportos de España |
| --- |
| Maiores internacionais | 
* Alacant–Elx
* Barcelona–El Prat
* Gran Canaria
* Madrid–Barajas
* Málaga–Costa del Sol
* Palma de Mallorca
* Tenerife–Sur

 |
| Menores internacionais | 
* A Coruña
* Almería
* Asturias
* Bilbao
* Eivisa
* Fuerteventura
* Granada
* La Palma
* Lanzarote
* Lleida–Alguaire
* Menorca
* Murcia–San Javier
* Reus
* Santander
* Santiago de Compostela
* Sevilla
* Tenerife–Norte
* Valencia
* Valladolid
* Vigo
* Xerez
* Xirona–Costa Brava
* Zaragoza

 |
| Domésticos | 
* Heliporto de Alxeciras
* Burgos
* Heliporto de Ceuta
* Donostia
* El Hierro
* La Gomera
* León
* Logroño
* Melilla
* Pamplona
* Salamanca

 |
| Outros | 
* Albacete
* Andorra–La Seu d'Urgell
* Badaxoz
* Castelló–Costa de Azahar
* Cidade Real
* Córdoba
* Huesca–Pireneos
* Madrid–Cuatro Vientos
* Madrid–Torrejón
* Murcia–Corvera
* Palma de Mallorca–Son Bonet
* Sabadell
* Teruel
* Vitoria

 |

|  |  |
| --- | --- |
| Control de autoridades | 
* Wd: Q3015351
* WorldCat
* VIAF: 310625841
* GeoNames: 8299151
* Google Maps: 7615859000448653309
* IATA: RMU
* ICAO: LEMI
* LCCN: no2014110427

 |